KAMIENKA. Druhý ročník bežeckej Podvihorlatskej šestnástky sa niesol v znamení vytrvalého dažďa. V krásnej obci Kamienka jej starosta Ing. Benjamín Bláha opäť vytvoril veľmi dobré podmienky na obecnom úrade za spoluúčasti Únie žien v obci. 1. Atletický klub Humenné zastrešoval organizáciu pretekov a jej priebeh. Keďže počasie neprialo, tak po dohode s pretekármi v hlavnej kategórii dospelých upravili dĺžku trate z pôvodných 16 km na 11 km.
Mladí vytrvalci
Úvodný výstrel pod taktovkou poslanca Národnej rady Slovenskej republiky Ing. Ondreja Mateja odštartoval všetkých pretekárov na náročný súboj s počasím. Po dospelých vybehli na trať aj najmenší pretekári v žiackej kategórii s nasledovným umiestnením. V I. kat. chlapcov zvíťazil Martin Ľubiščák, na druhom mieste skončil Filip Čurila a tretí Marek Fecenko, všetci z Kamienky. V dievčenskej kategórii zvíťazila Veronika Fecenková, druhé miesto Alžbetka Dirbáková a tretia skončila Jarka Melekyová, všetky z Kamienky. Svoje kategórie vyhrali aj nasledovní pretekári: Nika Bláhová, Dávid Milčík, Eva Papuľáková, všetci z Kamienky, Dominik Lučka, Samuel Matanin, Marek Mikula a druhý skončil v kat. dorastencov Vladimír Štefánik, všetci z 1AK Humenné.
Dospeláci
Na 11-kilometrovej trati bolo nasledovné poradie: V kategórii mužov "A" do 39 rokov zvíťazil Marcel Matanin (MŠK Vranov) časom 43:03,00, druhý Milan Ondričko (Humenné) časom 43:08,55 a tretí skončil Richard Stohl (Vranovské vidly) časom 47:39,31. Muži "B" bolo nasledovné poradie: zvíťazil Štefan Rácz (Kysak) časom 43:05,15 aj celkovo druhé miesto. V tej istej kategórii na druhom mieste skončil Miroslav Smetana (MŠK Spartak Medzilaborce) časom 44:42,42 a tretie miesto patrilo Jánovi Demčákovi časom 45:16,44 z MBO Strážske. V kategórii mužov "C" bol najlepší Ján Švagrovský (OŠK Budkovce) časom 44:08,50, druhý skončil Varga Eštok Gejza (MBK Veľké Kapušany) časom 44:17,53 a tretie miesto patrilo Ladislavovi Radovi (MBO Strážske) časom 44:31,88. Muži nad 59 rokov mali naledovné poradie: zvíťazil Zoltan Papp (MBK Veľké Kapušany) časom 45:54,06, druhý skončil Gerard Parilák (Triklub Michalovce) a tretie miesto patrilo Jozefovi Lipovskému (MBO Strážske) časom 53:35,44. Jediná pretekárka v kategórii žien Zuzana Stanovčáková (MŠK Vranov) sa časom 45:45,68 nestratila ani v kategórii mužov a skončila na 12.mieste.
Poďakovanie
Takéto preteky sa nemôžu uskutočniť bez finančnej a inej pomoci, preto patrí poďakovanie Obecnému úradu Kamienka, 1. AK Humenné, GVP, Polkom-Veľas a jednotlivcom ako Vladimír Koťo, Marek Dirbák, Zdenek Polívka, Jozef Oráč a ostatní.